ຍີ່ປຸ່ນມີແຜນ ຈະສັບຊ້ອນ ລັດຖະບານ 
ນາຍົກລັດຖະມົນຕີຍີ່ປຸນ ຈະສັບຊ້ອນ ຄະນະລັດຖະບານ ໃນວັນຈັນມື້ອື່ນ ເພື່ອຫາສຽງສະໜັບສະໜຸນ ແຜນການຂຶ້ນ ພາສີສິນຄ້າຂາຍຂອງທ່ານ.
ນາຍົກລັດຖະມົນຕີຍີ່ປຸ່ນ ທ່ານ Yoshihiko Noda ກ່າວວ່າ ທ່ານຈະສັບຊ້ອນຄະນະລັດ ຖະບານຂອງທ່ານໃນວັນຈັນມື້ອື່ນນີ້ ໃນຄວາມພະຍາຍາມເພື່ອໃຫ້ໄດ້ຮັບການສະໜັບ ສະໜຸນຈາກຝ່າຍຄ້ານ ສໍາລັບແຜນການຂອງທ່ານທີ່ຈະຂຶ້ນພາສີສິນຄ້າຂາຍ ຂຶ້ນເປັນ 2 ເທົ່ານັ້ນ ທ່ານໂນດະ ກ່າວຕໍ່ບັນດານັກຂ່າວໃນວັນອາທິດມື້ນີ້ວ່າ ທ່ານຍັງບໍ່ທັນໄດ້ຕັດສິນໃຈກ່ຽວ ກັບລາຍລະອຽດຂອງເລື້ອງການຈັດແຈງໃໝ່ນີ້ເທື່ອ ແຕ່ພວກນັກວິເຄາະເຫດການກ່າວວ່າ ຄາດກັນວ່າ ລັດຖະມົນຕີປ້ອງກັນປະເທດ ທ່ານ Naoki Tanaka ແລະລັດຖະມົນຕີຂົນສົ່ງ ທ່ານ Takeshi Maeda ຈະຖືກສັບຊ້ອນ ຫຼັງຈາກທັງສອງທ່ານຖືກສະພາສູງທີ່ຄອບງໍາ ໂດຍພັກຝ່າຍຄ້ານຕໍາໜິຕິຕຽນໃນເດືອນເມສາຜ່ານມານັ້ນ ການຕັດສິນໃຈດັ່ງກ່າວຂອງທ່ານໂນດະ ມີຂຶ້ນ ຫຼັງຈາກການພົບປະກັນກັບທ່ານ Ichiro Ozawa ຜູ້ໄກ່ເກ່ຍທີ່ມີອິດທິພົນ ໃນພັກປະຊາທິປັດຂອງທ່ານໂນດະ ຕົກຢູ່ສະພາບການ ທີ່ບໍ່ໄປບໍ່ມາ ທ່ານ Ozawa ຄັດຄ້ານຕໍ່ການຂຶ້ນພາສີສິນຄ້າຂາຍນັ້ນ ທ່ານໂນດະ ຊຶ່ງເຄີຍເປັນລັດຖະມົນຕີການເງິນ ໄດ້ໃຫ້ຄໍາໝັ້ນສັນຍາວ່າ ຈະນໍາເອົາແຜນ ການຂຶ້ນພາສີສິນຄ້າຂາຍນີ້ ຂຶ້ນໄປລົງມະຕິກັນໃນສະພາຊຸດປັດຈຸບັນ ທີ່ຈະໝົດສະໄໝລົງ ໃນວັນທີ 21 ເດືອນມິຖຸນານີ້ ຖ້າບໍ່ໄດ້ຮັບການສະໜັບສະໜຸນຈາກພວກຜູ້ແທນສະພາທີ່ຈົງຮັກພັກດີ ຕໍ່ທ່ານ Ozawa ນັ້ນ ທ່ານໂນດະກໍຈະຕ້ອງການການຊ່ອຍເຫຼືອຈາກບັນດາສະມາຊິກພັກເສລີປະຊາທິປັດ ຝ່າຍຄ້ານ ເພື່ອຊຸກຍູ້ໃຫ້ເລື້ອງຂຶ້ນພາສີສິນຄ້າຂາຍນີ້ ຜ່ານສະພາແຫ່ງຊາດນັ້ນ